OpenLLM-France/wikimedia huggingface dataset:
# Granja de la Central Lletera de Puigcerdà

La Granja de la Central Lletera de Puigcerdà és una obra de Puigcerdà (Baixa Cerdanya) inclosa a l'Inventari del Patrimoni Arquitectònic de Catalunya.

## Descripció

Edifici de planta rectangular amb coberta de dos vessants amb tornapuntes que donen suport a la seva volada, amb dues plantes.
La planta baixa era utilitzada per a cort de vaques i posteriorment de magatzem. A sobre hi ha una nau amb cinc grans encavallades de fusta, utilitzada per guardar-hi el gra.

## Història

La primera junta de l'antiga Cooperativa Agropecuària Sali va tenir lloc l'any 1914.

## Referències

* 1 2 3 Text importat de: «Granja de la Central Lletera de Puigcerdà». Inventari del Patrimoni Arquitectònic de Catalunya. Generalitat de Catalunya. Departament de Cultura. Direcció General del Patrimoni Cultural. Llicència CC-0 [Importat: 12 febrer 2019] (Vegeu l'avís legal per a reutilitzacions).
# Granja de Torrehermosa

Granja de Torrehermosa és un municipi de la província de Badajoz, a la comunitat autònoma d'Extremadura. Limita al nord amb Azuaga i Campillo de Llerena, al sud amb Fuente Obejuna, a l'est amb los Blázquez i a l'oest con Llerena i Fuente de Cantos.

## Referències

* ↑ EPA.com.es. «Badajoz municipios de más y menos de 5000 habitantes» (en castellà), maig 2020. [Consulta: 21 febrer 2021].
# Gran Premi d'Emília-Romanya

El Gran Premi de l'Emília-Romanya és una carrera d'automobilisme que forma part del Campionat Mundial de Fórmula 1.
Va formar part del calendari de la temporada 2020 degut al fet que el calendari original quedés afectat per la pandèmia de COVID-19.
A la Temporada 2021, també va aparèixer al calendari per suplantar l'ajornament del Gran Premi de la Xina degut al rebrot de COVID-19 al país asiàtic i a la suspensió del GP del Vietnam per motius polítics.
El nom d'aquest gran premi prové de la regió italiana on es troba el Circuit d'Enzo e Dino Ferrari.

## Guanyadors

| Any | Pilot | Constructor | Circuit | Resultats |
| 2020 | Lewis Hamilton | Mercedes | Imola | Resultats |
| 2021 | Max Verstappen | Red Bull-Honda | Imola | Resultats |
| 2022 | Max Verstappen | Red Bull-RBPT | Imola | Resultats |

## Referències

* ↑ «COVID-19 obligó a la Formula 1 a cancelar los GP de México, Brasil, Estados Unidos y Canadá». eluniverso.com, 24-07-2020. [Consulta: 24 juliol 2020].
* ↑ «F1 Schedule 2021 – Bahrain to host season opener as Australia moves later in calendar and Imola returns» (en anglès). Fórmula 1. Formula One World Championship Limited, 12-01-2021. [Consulta: 14 gener 2021].
* ↑ «Imola vuelve al calendario de F1 este año». carburando.com, 22-07-2020. [Consulta: 22 juliol 2020].
# Grzegorz Sandomierski

Grzegorz Sandomierski ([ˈɡʐɛɡɔʐ sandɔˈmʲɛrski]; 5 de setembre de 1989 a Białystok) és futbolista polonès que actualment juga de porter al KS Cracovia Kraków. Ell també ha fet tres aparicions amb la selecció nacional.

## Enllaços externs

* Estadístiques dels jugadors en 90minut.pl (polonès)
# Grand Bassa

Grand Bassa és un comtat de la part oest central de Libèria. És un dels 15 comtats que comprenen el primer nivell de la seva divisió administrativa. Buchanan és la capital d'aquest comtat la superfície del qual abasta 7.936 quilòmetres quadrats. Des del Cens de 2008, aquest tenia 221.693 persones, fent-lo el cinquè comtat més populós de Libèria. La superintendent Distingit de Gran Bassa és Julia Duncan Cassell. El comtat és confinat per Margibi al nord-oest, Bong al nord, Nimba a l'est, i Cess River al sud i a l'est. La part occidental de Grand Bassa confina amb l'oceà Atlàntic.
Té una extensió de territori que ocupa uns 7.936 quilòmetres quadrats, en ells viuen unes 221.693 persones. Per tant, la seva densitat poblacional és de 27,9 pobladors per cada quilòmetre quadrat.

## Districtes

Es divideix internament en aquests districtes:
* Commonwealth
* District #1
* District #2
* District #3
* District #4
* Neekreen
* Owensgrove
* St. John River

## Referències

* ↑ «Grand Bassa». Gran Enciclopèdia Catalana. Barcelona: Grup Enciclopèdia Catalana.
* ↑ «2008 NATIONAL POPULATION AND HOUSING CENSUS FINAL RESULTS» (en anglès). Institut d'Estadístiques i Serveis de Geoinformació de Libèria, 01-05-2009. Arxivat de l'original el 3 de maig 2019. [Consulta: 26 desembre 2021].
# Guliónovka

Guliónovka (Гулёновка en rus) - és un poble de l'óblast de Penza, a Rússia, el 2004 tenia 630 habitants.

## Referències

* ↑ «Полубояров М. С. Населённые пункты Сердобского района». Arxivat de l'original el 2011-11-17. [Consulta: 5 gener 2020].
# Gulkévitxi

Gulkévitxi - Гулькевичи (rus) és una ciutat del krai de Krasnodar, a Rússia. És a la riba del riu Samoilova Balka, afluent per l'esquerra del riu Kuban. És a 136 km a l'est de Krasnodar. Pertanyen a aquesta ciutat el khútor de Lebiaji i el poble de Maikópskoie.

## Història

Fou fundada com un possiólok on vivien els treballadors de l'estació del ferrocarril del Caucas del Nord de Gulkévitxi. El 15 de juny del 1875 entrà en funcionament el ferrocarril. El nom prové del cognom del propietari de la terra on es construí l'estació, Nikolai Gulkévitx (1814-1876), que les havia rebut pels seus serveis durant la Guerra del Caucas al comandament de l'abastiment de les unitats russes.
El 1902 tenia ja 902 habitants. El 1913 s'hi construí una fàbrica de sucre. La dècada del 1920 és una època de desenvolupament per a la vila, en el marc de la industrialització de la Unió Soviètica, quan s'hi construïren diverses fàbriques. El 1935 la designaren centre administratiu del raion.
Durant la Segona Guerra Mundial fou ocupada per la Wehrmacht de l'Alemanya Nazi l'agost de 1942 i alliberada per l'Exèrcit Roig de la Unió Soviètica el 27 de gener de 1943. El 24 de març de 1959 rebé l'estatus d'assentament de treball i el 21 de juny del 1961 l'estatus de ciutat.

## Vegeu també

* Kràvtxenko
# Greenview (Illinois)

Greenview és una població dels Estats Units a l'estat d'Illinois. Segons el cens del 2000 tenia 862 habitants.

## Demografia

Segons el cens del 2000, Greenview tenia 862 habitants, 366 habitatges, i 252 famílies. La densitat de població era de 391,6 habitants/km².
Dels 366 habitatges en un 31,4% hi vivien nens de menys de 18 anys, en un 52,7% hi vivien parelles casades, en un 12% dones solteres, i en un 31,1% no eren unitats familiars. En el 29,5% dels habitatges hi vivien persones soles el 16,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 2,89.
Per edats la població es repartia de la següent manera: un 24,4% tenia menys de 18 anys, un 9,4% entre 18 i 24, un 26,3% entre 25 i 44, un 22% de 45 a 60 i un 17,9% 65 anys o més.
L'edat mediana era de 37 anys. Per cada 100 dones de 18 o més anys hi havia 89,5 homes.
La renda mediana per habitatge era de 39.196 $ i la renda mediana per família de 49.125 $. Els homes tenien una renda mediana de 30.455 $ mentre que les dones 24.583 $. La renda per capita de la població era de 21.050 $. Aproximadament el 4% de les famílies i el 7,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Greenview». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Greenview». American Fact Finder. Oficina del Cens dels Estats Units, 12-01-2010.
# Greg Burke

Greg Burke (Saint Louis, 8 de novembre de 1959) Gregory Joseph "Greg" Burke és un periodista americà.

## Biografia

Va ser corresponsal del Fox News Channel i del Time Magazine. Burke és un llicenciat de l'Escola Universitària de Periodisme de Missouri. És catòlic, membre de Opus Dei.
Va ser nomenat assessor de comunicacions de la Secretaria d'Estat del Vaticà i, per tant, del Papa Francesc, des del juny de 2012. Des de l'1 de febrer de 2016 va ser nomenat subdirector de la Sala de Premsa de la Santa Seu i des de l'1 d'agost de 2016 és el director de la Sala Stampa del Vaticà, amb Paloma Garcia Ovejero de número 2. El 31 de desembre de 2018 va renunciar al càrrec de portaveu del Vaticà, juntament amb la número dos, que era Paloma García Ovejero. El Papa Francesc va acceptar les dimissions i va designar de manera provisional Alessandro Gisotti. L'11 de juliol de 2019 es va fer públic el seu nomenament com a director de comunicació de IESE Business School.

## Referències

* 1 2 APNewsBreak: Vatican gets Fox media adviser Arxivat 2012-06-23 a Wayback Machine. San Francisco Chronicle, June 24, 2012.
* 1 2 APNewsBreak: Fox correspondent named senior Vatican communications adviser Arxivat 2012-06-30 a Wayback Machine. The Washington Post, June 24, 2012.
* ↑ 'Rock solid' St. Louis impacts Vatican communicator Arxivat 2013-09-09 a Wayback Machine. St. Louis Review, August 8, 2012.
* ↑ Reilly, Jill «The PR genius who helped make the Pope popular: Francis's marketing mastermind, an ex US journalist who belongs to Opus Dei». Daily Mail [Londres], 21-11-2013 [Consulta: 9 desembre 2013].
* ↑ «Greg Burke direttore sala stampa S. Sede». Ansa, 11-07-2016 [Consulta: 11 juliol 2016].
* ↑ Pacho, Lorena «Dimiten los portavoces del Papa, Greg Burke y Paloma García Ovejero». El País, 31-12-2018.
* ↑ Press, Europa. «El exportavoz del Papa Greg Burke, nuevo director de comunicación de Iese Business School», 11-07-2019. [Consulta: 19 juliol 2019].
# Greg Hetson

Greg Hetson va néixer el 29 de juny de 1961 a Brooklyn, Nova York i és conegut per ser el guitarrista de Circle Jerks (1979-2010) i Bad Religion (1984-2013).

## Biografia

Nascut al barri de Brooklyn, Hetson es va anar a viure a Los Angeles quan tenia dos anys. Va començar en el món del punk tocant a Redd Kross, una banda de punk i rock alternatiu californiana, que va abandonar el 1980 per a dedicar-se a altra banda que havia format un any abans, Circle Jerks, juntament amb el vocalista i cantant de Black Flag, Keith Morris.
El 1980 llancen el seu primer àlbum, Group Sex, al que segueixen dos més fins al 1983, Wild in the Streets i Golden Shower of Hits. Durant aquest any la banda no grava cap àlbum i el 1984 Hetson participa amb Bad Religion en l'enregistrament de l'EP Back to the Known i el 1982 també fa un solo de guitarra en el tema Part III, de How Could Hell Be Any Worse?, disc debut de la banda. Hetson continua amb Circle Jerks gravant dos àlbums més, Wonderful i VI, des de 1984 fins a 1989, any que es produeix un recés en la banda que duraria 5 anys.
Un any abans de la momentània ruptura dels Circle Jerks, Hetson havia participat, ja com membre oficial de Bad Religion, en l'enregistrament de Suffer, primer disc de Bad Religion des de la seva ruptura el 1986. El 1994 Hetson regressa a Circle Jerks després que els altres membres acordessin la tornada als estudis, tot i que Hetson no abandonà Bad Religion i compatibilitzà ambdós projectes. A Bad Religion fou un dels dos guitarristas de la banda californiana, juntament amb Brett Gurewitz o amb Brian Baker.
Va formar també, el 2006, un altre grup anomenat Black President al costat del guitarrista de Goldfinger, Charlie Paulson. Toca, al mateix temps, en altre grup anomenat Punk Rock Karaoke, amb el guitarrista Eric Melvin de NOFX. L'any 2018 va acompanyar Marky Ramone en llur gira europea.

## Referències

* ↑ «El guitarrista americà Greg Hetson farà tàndem amb Marky Ramone al quinzè festival In-somni de Girona». Vilaweb, 14-05-2018. Arxivat de l'original el 11 d’agost 2018. [Consulta: 11 agost 2018].
# Greg Graffin

Dr. Gregory Walter Graffin III (Racine, Wisconsin, Estats Units, 6 de novembre de 1964), més conegut com a Greg Graffin és el líder, fundador i vocalista del grup de punk rock Bad Religion.

## Biografia

Va formar Bad Religion el 1979 a l'edat de 16 quan estava a l'escola. El grup publicà un EP titulat "Bad Religion" el 1981 i es va dissoldre el 1984, per a després reagrupar-se el 1987.
Van signar amb Epitaph Records, un segell discogràfic creat originalment per ells per a llançar els seus discos, el primer llançat sota aquest segell va ser Suffer el 1988. Aquest disc és emblemàtic en la història del rock per l'aparició d'un marcat estil propi del grup, anomenat hardcore melòdic, basat en gran part en la melodia del folk i la força del punk, i que seria imitat i popularitzat per altres grups de Califòrnia a principis dels anys 90, com Offspring, Pennywise, NOFX, No Use For A Name, i més tard per altres europees com Millencolin, No Fun At All o Burning Heads.
Els tres discos més populars sota el segell Epitaph són No Control, Against the Grain i Generator. Grafin va enregistrar un àlbum com solista el 1997 titulat American Lesion.
Al juny de 2005, es va dir que Grafin continuaria el seu projecte com a solista amb el llançament d'un altre àlbum el 2006. L'àlbum, anomenat "Cold As The Clay", està compost per 11 temes de música folk nord-americana dels segles xviii i xix a més d'alguns escrits per ell mateix.
Els seus discos en solitari serveixen com mostra de la puresa melòdica de les seves particulars intencions creatives, amb acostaments al folk i al country nord-americans, i a altres melodies del pop que, amb Bad Religion fusiona al costat del punk, al hardcore i al rock.
Graffin es va titular en antropologia i geologia a la Universitat de Califòrnia, Los Angeles. També va obtenir un màster en geologia a UCLA i va rebre la seva Ph.D. en paleontologia evolutiva a la universitat Cornell.
No obstant això segons un video de la pàgina web oficial de Bad Religion i també disponible en la pàgina web de "The Cornell Evolution Proyect" la tesi va ser oficialment en zoologia, supervisada per William B. Provine a la universitat Cornell.
La tesi es va titular "Monisme, Ateisme i la visió del món del naturalista; Perspectives des de la biologia de l'evolució". (Monism, Atheism and the naturalist worldvision: Perspectives from evolutionary biology). La tesi és descrita essencialment com un PhD en biologia de l'evolució, però també arriba a rellevància en història i filosofia de les ciències.
# Grafton (Austràlia)

Grafton és una ciutat australiana al nord de la Nova Gal·les del Sud. Fundada el 1851, té molts edificis històrics i carrers arbrats. Està situada a uns 630 quilòmetres al nord de Sydney i a 340 km al sud de Brisbane. En el cens de 2006, Grafton tenia 17.501 persones.
# Gàlag de Malawi

El gàlag de Malawi (Paragalago nyasae) és una espècie de primat de la família dels galàgids. Viu al sud de Malawi i a la regió veïna de Moçambic.

## Referències

* ↑ Bearder, S. Galagoides nyasae. UICN 2008. Llista Vermella d'espècies amenaçades de la UICN, edició 2008, consultada el 1 gener 2009. (anglès)
# Góndolin

En l'univers de J.R.R. Tolkien, Góndolin és una ciutat oculta dels elfs fundada per Turgon a la Primera Edat. Va esdevenir un dels regnes dels elfs més destacats de Beleríand, i un focus principal de resistència envers el poder de Mórgoth. Amagada entre les muntanyes, la ubicació de la ciutat va mantenir-se en estricte secret per evitar que fos atacada.
Originalment Turgon va batejar la ciutat en quenya amb el nom d'Ondolindë, que significa «La Pedra de la Música de l'Aigua», pels rierols que hi havia al voltant. Més tard va canviar el nom a la forma síndarin de Góndolin, que literalment significa "roca oculta"

## Fundació

Com s'explica a El Silmaríl·lion, el vala Ulmo, Senyor de les Aigües, va revelar la situació de la vall oculta de Tumladen al Senyor dels Nóldor Turgon en un somni. Sota el seu guiatje, Turgon va viatjar des del seu regne a Nevrast fins a la vall. Enmig de les Echòriath, les Muntanyes Circumdants, a l'oest de Dorthònion i a l'est del riu Sírion, hi va trobar una plana circular protegida per altíssims espadats que l'amagaven, accessible tan sols per un pas estret a través d'un rierol i un túnel que es coneixeria com el Camí Ocult. Enmig de la vall s'hi trobava un petit turó on Turgon va decidir construir-hi una gran ciutat a recer de les envestides de Mórgoth.
Turgon i la seva gent van construir la ciutat en secret, basant-se en la ciutat dels nóldor a Vàlinor, Tírion la Bella, que havien abandonat quan van marxar a l'exili. Al Camí Ocultes va protegir amb portes que eren constantment vigilades: la primera de fusta i després hom trobava les de pedra, bronze, ferro, plata, or i acer.
L'obra va durar uns 100 anys, i en acabar aquest segle de treballs a l'ombra, la ciutat-regne de Góndolin fou acabada. Un cop finalitzada, Turgon es va endur de Nevrast tota la seva gent (gairebé un terç dels nóldor d'aquella època).

## La Caiguda de Góndolin

La ciutat es va mantenir amagada de les forces de Mórgoth durant gairebé 400 anys, fins que el nebot de Turgon Maeglin va trair la seva gent i va revelar al Senyor Fosc la localització de la ciutat. Poc després un exèrcit d'orcs, dracs i bàlrogs comandats pel Maiar Gòthmog arribava a la ciutat a través de les muntanyes septendrionals i la reduïa a runes, causant la mort de la majoria dels seus habitants incloent-hi el rei Turgon. Encara això, Gòthmog fou mort per Echthelion en un singular combat en el que van caure els dos combatents.

## Els set noms de Góndolin

La ciutat de Góndolin tenia set noms, que són revelats a Tuor en la següent citació:
"Gondobar m'anomenen, i Gondolthlimbar, Ciutat de Pedra i Ciutat dels Habitants de la Pedra; Góndolin la Pedra de Cançó i Gwarestin m'anomenen, la Torre de la Guàrdia, Gar Thúruion, o l'Indret Secret."
# Grizzly Bear

Grizzly Bear és un grup indie rock estatunidenc, de Brooklyn, Nova York, format en 2002. El grup està integrat per Edward Droste (vocalista, teclat, omnichord), Daniel Rossen (vocals, guitarra, banjo, teclat), Chris Taylor (baix, corista, diversos instruments, productor) i Christopher Bear (bateria, vocalista).
El grup utilitza instruments tradicionals i electrònics. El seu so ha estat categoritzat com a pop psicodèlic, folk rock i rock experimental, i està dominat per l'ús d'harmonies vocals. El grup és un dels pocs artistes no electrònics fitxat per Warp Records.

## Discografia

* Horn of Plenty (2004)
* Yellow House (2006)
* Veckatimest (2009)
* Shields (2012)
* Painted Ruins (2017)
# Gueologuítxeski

Gueologuítxeski (en rus: Геологический) és un poble (un possiólok) de l'óblast d'Astracan, a Rússia, segons el cens del 2010 tenia 1.050 habitants.

## Referències

* ↑ «Карты Генштаба L-38 (Б) 1:100000. Астраханская область и Калмыкия». Arxivat de l'original el 2016-10-03. [Consulta: 24 juliol 2016].
* ↑ «Akhtubinka». GeoNames. Arxivat de l'original el 2019-02-24. [Consulta: 23 febrer 2019].
* ↑ «Регионы России → Астраханская обл. → Харабалинский р-н → Ахтубинка с.». Arxivat de l'original el 2015-03-24. [Consulta: 10 setembre 2020].
# Harlowton

Harlowton és una població dels Estats Units a l'estat de Montana. Segons el cens del 2000 tenia 1.062 habitants.

## Demografia

Segons el cens del 2000, Harlowton tenia 1.062 habitants, 496 habitatges, i 281 famílies. La densitat de població era de 707 habitants per km².
Dels 496 habitatges en un 21% hi vivien nens de menys de 18 anys, en un 46,6% hi vivien parelles casades, en un 6,7% dones solteres, i en un 43,3% no eren unitats familiars. En el 41,3% dels habitatges hi vivien persones soles el 21,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,07 i el nombre mitjà de persones que vivien en cada família era de 2,79.
Per edats la població es repartia de la següent manera: un 20,9% tenia menys de 18 anys, un 5,3% entre 18 i 24, un 20% entre 25 i 44, un 26,4% de 45 a 60 i un 27,5% 65 anys o més.
L'edat mediana era de 47 anys. Per cada 100 dones de 18 o més anys hi havia 91,8 homes.
La renda mediana per habitatge era de 23.636 $ i la renda mediana per família de 34.205 $. Els homes tenien una renda mediana de 22.750 $ mentre que les dones 19.265 $. La renda per capita de la població era de 13.717 $. Aproximadament el 4,7% de les famílies i el 10,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Harlowton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Harlowton». American Fact Finder. Oficina del Cens dels Estats Units, 12-01-2010.
# Harlow (desambiguació)

«Harlow» té aquests significats:
# Història de les Balears en còmic

Història de les Balears en còmic, és un àlbum de còmic en clau d'humor que explica la història de les Illes Balears. Va ser editat per Saco Roto Ediciones SA amb guió de Joan Aliu, dibuixos de Rafel Vaquer i Alfons López amb Rafael Gordillo al color (Equip butifarraǃ), l'any 1981. Jaume Vidal Alcover s'encarregà del pròleg i l'assessorament històric i lingüístic. Fou patrocinada per Sa Nostra Caixa d'Estalvis de Balears amb motiu del centenari de l'entitat. La majoria dels exemplars varen ser distribuïts entre els clients de Sa Nostra i els centres educatius amb l'objectiu de promocionar el coneixement i la didàctica de la història pròpia de les illes.
L'any 2006 se'n va fer una nova edició pel 125è aniversari de Sa Nostra on hi participà bona part de l'equip original de creació amb la incorporació de Tomeu Seguí, Pau o Àlex Fito entre d'altres.

## Argument

La protagonista de la història és una olivera del bosc de Bellver que conta a uns nins els diferents moments històrics viscuts a les Illes, començant per la cultura de les coves fins poc després de la mort de Franco. Es succeeixen molts d'escenaris on es poden reconèixer espais i personalitats emblemàtiques de les Illes Balears.

## Fitxa publicació

| Títol | Data de Publicació | Editorial | Format | Mides | Pagines | ISBN 13 |
| Història de les Balears en còmic | 1981 | Saco Roto ediciones SA | Llibre · Cartoné | 29 x 22 cm | 68 | ISBN 84-85911-00-8 |
| Història de les Illes Balears en còmic | 2006 | Sa Nostra | Llibre · Cartoné | 27 x 27 cm | 84 | ISBN 84-96031-90-X |

## Referències

* ↑ «HISTORIA DE LES BALEARS EN COMIC (1981, SACO ROTO) - Tebeosfera». [Consulta: 7 abril 2019].
* ↑ Lladó i Pol, Francisca «El còmic infantil i juvenil a Mallorca». Estudis sobre la creació i edició infantil i juvenil a les Illes Balears, pàg. 36-42.
* ↑ «HISTORIA DE LES ILLES BALEARS EN COMIC (2006, SA NOSTRA) - Tebeosfera». [Consulta: 7 abril 2019].